ચોમાસા દરમિયાન દક્ષિણ ગુજરાતના પ્રખ્યાત ગિરિમથક સાપુતારા તથા વિલ્સન હીલ ખાતે સહેલાણીઓ તથા પ્રકૃતિપ્રેમીઓ ઊમટી પડતા હોય છે, પરંતુ ધરમપુર અને કપરાડા તાલુકાના ડુંગરાળ વિસ્તારોમાં રમણીય કુદરતી ધોધ તથા કુદરતી સૌંદર્યથી ફાટ-ફાટ થતા પ્રાકૃતિક સ્થળો છે, જેમાં ધરમપુરના બિલપુડી ગામના માઉલી માતાજીના ડુંગર પર આવેલ સ્થાનક પાસેથી વહેતા જોડિયા ધોધ, સહેલાણીઓ માટે ભારે આકર્ષણનું કેન્દ્ર બની રહ્યો છે.